Grojogan Sawangan

Grojogan Sawangan inggih punika grojogan ingkang inggilipun kirang langkung 50 mèter lan mapan wonten ing Kawasan Karst Gombong Kidul, Desa Karangduwur, Kecamatan Ayah, Kabupaten Kebumèn. Grojogan puniki unik amarga papan panggonanipun wonten ing pasisir kidul, namung 150 meter saking pasisir. Kajawi punika, sumber toya asalipun saking kali wonten ing Guwa Surupan. Menawi dipun tingali ing nginggilipun grojogan puniki, inggih punika tutuke njawi guwa. Grojogan puniki nggadahi debit toya ingkang stabil, dene wonten ing musim kemarau debit toya bakal mudhun nanging boten dugi garing. Wonten ing ngisor grojogan wonten kedung nanging boten wiyar sanget lan dipundominasi watu gamping lan pecahan  watu gamping. Grojogan puniki uga asring dipun jenengi Air Terjun Pelangi amarga wonten kluwung ingkang asring ketingal ing sangandape grojogan nalika srengenge ketingal. Curug Sawangan, Keajaiban Air Terjun di Dekat Pantai Grojogan puniki wonten ing Kali Jemenar ingkang asalipun saking Bukit Gadung lan ngliwati sawetara dhusun dumugi pungkasane mlebet liwat ponor lan dados kali lemah .

 Gua Siwowo 
Guwa Siwowo minangka guwa pisanan wonten ing tlatah puniki ingkang langsung ketingal saking margi menyang Grojogan Sawangan. Guwa puniki dipungunakake kagem kegiyatan rapelling saking nginggil guwa dumugi ngandap. Wonten ing lebetipun wonten ornamen guwa ingkang khas, nanging akehingkang boten aktif malih. Umume nggadahi werni putih kuning.Wonten sawetara sumber toya ingkang wonten antaranipun stalaktit, toyanipun saged dipun unjuk. Wonten ing wingking guwa wonten bolongan ingkang dipunpageri. Dipuncritakake, guwa puniki dawa sanget lan tembus menyang Guwa Surupan utawa Guwa Sawangan, nanging boten sembarangan tiyang ingkang saged nerusake tanpa peralatan guwa. 

 Guwa Sawangan 
Guwa Sawangan inggih punika dados salah suwijining guwa wonten ing tlatah puniki saliyané Guwa Siwowo. Guwa Sawangan minangka gabungan saking kalih guwa, inggih punika Guwa Sawangan lan Guwa Surupan. Kekakih guwa puniki dipungabungake dening kalih tutukane guwa ingkang benten. Guwa Sawangan nduweni stalagmit, stalaktit lan grojogan ingkang apik sanget. Stalagmit wonten ing lantai guwa Sawangansami kados wangun iwak utawa durian. Nalika njelajah guwa puniki, skedah nggunakake peralatan ingkang nyukupi, kalebu helm, keranten sawetara wonten bagéan saking guwa ingkang rawan kagem mencet sirah wonten ing stalaktit.

Ingkang nggumunake, wonten ing Guwa Sawangan wonten lawang guwa. Lawang guwa kasebut minangka lawang mlebu ing Guwa Surupan ingkang misuwur kanthi toya kali sakjeronipun lemah. Sawise njelajah Guwa Sawangan ingkang dipungabungake kalih Guwa Surupan kanthi ngetutake aliran toya, pungkasanipun bakal nemokake pungkasanipun guwa kasebut. Guwa puniki dipunpotong dening jurang ingkang curam. Ananging saking wingking guwa puniki saged dipun tingali hamparan Samudra Indonesia ingkang nggumunake. Pucuking guwa Sawangan cedhak pesisir kidul. Toya kali saking Guwa Sawangan utawa Surupan nyemplung wonten ing jurang dados grojogan ingkang dipunarani Curug Sawangan. 

 Pasisir Sawangan 
Pasisir Sawangan wonten 150 meter saking Grojogan Sawangan. Pasisir Sawangan minangka teluk alit ingkang dipunubengi tebing ingkang curam. Pasiripun boten kathah, nanging mung wonten pecahan watu karang ing pasisir ingkang ugi dados muara kali Jemenar. Pasir pasisir bakal katon nalika banyu segara surut. Sanadyan ing teluk, ombak ing Pantai Sawangan cekap ageng, khas ombak segara kidul. Wonten ing saubengé wonten tebing-tebing lan bukit-bukit ingkang bakal kebak wit-witan lan suket ijem ing mangsa jawah lan kados padang savanna nalika wonten ing musim kemarau amarga bakal kathah suket coklat abang.

 Panggonan 
Grojogan Sawangan papan wonten ing Dusun Nogosari, Desa Karangduwur, Kecamatan Ayah. Pintu mlebet grojogan puniku cedhak kalih pemukiman. Medan kagem dumugi papan panggonan saking parkiran inggih punika margi sempit ingkang munggah mudhun ngetutake kontur perbukitan karst luwih saking 500 meter. Ananging, kahanan ingkang sae lan nyaman, dipuntambah pemandangan alam ingkang dipunsajikake wonten ing margi boten bakal nguciwani. Ambane Samudra Hindia bakal dados rencang sajronipun lelungan.

 Aksesibilitas 
Kagem dumugi Grojogan Sawangan, pengunjung bakal ngetutake rute Kebumen - Pantai Suwuk - Pantai Ayah utawa uga njupuk rute menyang Pantai Menganti. Banjur saksampunipun dumugi wonten ing prapatan margi Pantai Menganti, pengunjung kedah terus mlampah menyang Pantai Ayah. Boten let dangu wonten SDN 1 Karangduwur, wonten ing ngarepe para pengunjung sekolah kedah milih margi ingkang bener ing sisih kiwa margi (sampun wonten rambu-rambu margi). Mung tindakake dalan miturut rambu-rambu margi ingkang dipunsedhiyakake ing rute kasebut ngantos ketemu papan parkiran lan sawetara kios ing obyek wisata puniki. Papan parkiran kagem kendaraan wonten ing gedung kasebut. Banjur nerusake mlampah dumugi grojogan.

 Referensi 

Kategori:Papan wisata ing Jawa Tengah
Kategori:WikiPlesir